มีเพศสัมพันธ์ ไม่ได้ป้องกันหลั่งในเเละไม่ได้ทานยาคุมเพราะเดือนนี้ทานไปแล้ว2ครั้ง หลังจากนั้น2วัน ช่วงวันจันทร์ตอนเย็นได้มีเลือดไหลคล้ายประจำเดือนมา และหายตอนวันอังคารช่วงค่ำ อาการแบบนี้คืออะไรหรอคะ ปกติปรำจำเดือนมาช่วงวันที่24
สวัสดีค่ะ การมีเพศสัมพันธ์โดยไม่ได้ป้องกัน ย่อมมีโอกาสที่จะตั้งครรภ์ได้ ส่วนเลือดที่ออกมาในวันจันทร์ถึงอังคาร อาจเป็นเลือดที่เกิดจาก- ผลข้างเคียงของยาคุมฉุกเฉิน ที่จะทำให้มีเลือดออกผิดปกติได้- หากเป็นช่วงวันที่ที่ประจำเดือนมา ก็อาจเป็นเลือดประจำเดือนได้- เป็นเลือดผิดปกติจากสาเหตุอื่นๆ เช่น มดลูกอักเสบ เนื้องอกมดลูก เยื่อบุโพงมดลูกหนาตัวผิดปกติ มะเร็งปากมดลูก เป็นต้น แต่ก็จะต้องมีอาการเลือดออกผิดปกติมาอีกเรื่อยๆ รวมถึงมีอาการอื่นๆ เช่น ตกขาวที่ผิดปกติ ปวดท้องน้อย เป็นต้นดังนั้น หากไม่ได้มีเลือดออกผิดปกติมาอีก ก็ไม่น่าอันตรายอะไร อย่างไรก็ตาม เมื่อผ่านไป 2 สัปดาห์นับจากที่มีเพศสัมพันธ์ครั้งสุดท้าย แนะนำควรลองตรวจหาการตั้งครรภ์ดูด้วยค่ะ หากตรวจไม่พบการตั้งครรภ์ และหลังจกานั้นประจำเดือนมาเป็นปกติ ก็ไม่จำเป็นต้องทำอะไรค่ะหากจะมีเพศสัมพันธ์บ่อยๆ แนะนำควรใช้วิธีคุมกำเนิดที่มีประสิทธิภาพ เช่น ยาเม็ดคุมกำเนิด ยาฉีดคุมกำเนิด เป็นต้น ไม่ควรทานยาคุมฉุกเฉินเป็นประจำ เพราะจะทำให้รังไข่ทำงานผิดปกติได้